3ος αιώνας π.Χ.

Ο 3ος αιώνας π.Χ. αρχίζει στις 1 Ιανουαρίου 300 π.Χ. και τελειώνει στις 31 Δεκεμβρίου 201 π.Χ..

Γεγονότα 
 300 π.Χ.: Οι Λοκροί κόβουν χάλκινα νομίσματα. Η Ποσειδωνία αλλάζει όνομα και λέγεται Paestum.
 295 π.Χ.: έναρξη της δυναστείας των Πτολεμαίων στην Κύπρο.
 290 π.Χ.: Ίδρυση της Βενούσια.
 283 π.Χ.: Οι κάτοικοι της Ταρέντης καταστρέφουν τον Ρωμαϊκό στόλο.
 281 π.Χ.: Αποβίβαση του Πύρρου στην Ιταλία.
 273 π.Χ.: Ο Πύρρος εγκαταλείπει την Ιταλία. Οι Ρωμαίοι αποικούν το Παίστρουμ.
 272 π.Χ.: Ο Τάρα(ντα)ς γίνεται «cinvitas foederata».
 270 π.Χ.: Η Νεάπολη χρησιμοποιεί ως νόμισμα την δραχμή.
 268 π.Χ.: Πρώτη κυκλοφορία του Ρωμαϊκού δηναρίου.
 264 π.Χ.: Α' Καρχηδονιακός Πόλεμος (264-241 π.Χ.).
 218 π.Χ.: Β' Καρχηδονιακός Πόλεμος (218-201 π.Χ.).
 222 π.Χ.: Μετά από σεισμό καταστρέφεται ο Κολοσσός της Ρόδου.
 58 π.Χ.: Κατάληψη της Κύπρου από τους Ρωμαίους.
 204 π.Χ.: Ήττα του Αννίβα στην Ταρέντη.

Σημαντικά πρόσωπα 
 284 π.Χ.: Ο Πτολεμαίος Β' Φιλάδελφος γίνεται Φαραώ της Αιγύπτου.
 268 π.Χ.: Ο Ασόκα Μαουρία ανεβαίνει στον θρόνο

Εφευρέσεις και ανακαλύψεις 
 Ο Πυθέας εξερευνά τις Βόρειες χώρες
 300 π.Χ. - Ο Δημήτριος από την Καλλατία συντάσσει τον πρώτο κατάλογο σεισμών που παρατηρήθηκαν στον χώρο της Ελλάδας.
 300 π.Χ. - Ο Ερασίστρατος κάνει σημαντικές ιατρικές ανακαλύψεις. Μεταξύ των άλλων ανακαλύπτει τον καθετήρα για την τεχνητή εκκένωση της ουροδόχου κύστης. Περιγράφει την κυκλοφορία του αίματος και τις διαφορές του εγκεφάλου μεταξύ ανθρώπου και ζώων.
 300 π.Χ. - Ο Ηρόφιλος από την Χαλκηδόνα περιγράφει για πρώτη φορά τον αμφιβληστροειδή του ματιού.
 300 π.Χ. - Ο Σέλευκος Νικάτωρ ξεκινάει τις εργασίες του λιμένα της Σελευκίας Πιερίας.
 300 π.Χ. - Ο Στράτων από την Λάμψακο, μαθητής του Αριστοτέλη, και ονομαζόμενος «Φυσικός» ιδρύει τον κλάδο της πειραματικής φυσικής.
 290 π.Χ. - Ο Χάρης ο Λίνδιος δημιουργεί τον Κολοσσό της Ρόδου.
 270 π.Χ. - Ο Αρίσταρχος εφευρίσκει έναν εξελιγμένο γνώμονα, την λεγόμενη σκάφη.
 263 π.Χ. - Ο Ευμένης Α' από την Πέργαμο τελειοποιεί την τέχνη παραγωγής της περγαμηνής, η οποία έκτοτε ονομάζεται έτσι εις τιμή της πόλης της Περγάμου.
 260 π.Χ. - Ο Αρίσταρχος ο Σάμιος διατυπώνει την θεωρία του, ότι ο ήλιος και οι αστέρες είναι ακίνητοι, και ότι η Γη περιστρέφεται σε κεκλιμένη τροχιά γύρω από τον ήλιο, ενώ ταυτόχρονα περιστρέφεται γύρω από τον άξονά της.
 260 π.Χ. - Ο Σόστρατος ο Κνιδούς κτίζει τον πρώτο γνωστό φάρο.
 260 π.Χ. - Πρώτη χρήση μιλίων λίθων σε δρόμο στην Ρώμη.
 250 π.Χ. - Ο Αρχιμήδης από τις Συρακούσες κάνει διάφορες σημαντικές μαθηματικές ανακαλύψεις και, εκτός των άλλων, υπολογίζει τον αριθμό π.
 240 π.Χ. - Ο Ερατοσθένης από την Κυρήνεια ιδρύει την επιστήμη της γεωγραφίας και επινοεί το σύστημα των γεωγραφικών παραλλήλων. Διατυπώνει δε την υπόθεση, ότι είναι δυνατόν να ταξιδέψουμε κατά μήκος μιας γεωγραφικής παράλληλου ξεκινώντας από την Ιβηρία και να φτάσουμε έως την Ινδία, διαπλέοντας τον Ατλαντικό ωκεανό. Ο Στράβων που διέσωσε την θεωρία αυτή, προσέθεσε, ότι στο ταξίδι αυτό ίσως να συναντούσαμε νέα άγνωστα μέρη ξηράς.
 240 π.Χ. - Ο Ερατοσθένης επινοεί και κατασκευάζει τον σφαιρικό αστρολάβο.
 230 π.Χ. - Ο Διόνυσος από την Αλεξάνδρεια κατασκευάζει σύμφωνα με την μαρτυρία του Φίλου του Βυζαντινού ένα αυτόματο πολυβόλο τόξο, το οποίο με μεγάλη ταχύτητα όπλιζε αλλεπάλληλα, τέντωνε την χορδή και εκσφενδόνιζε το τόξο.
 230 π.Χ. - Ο Έλληνας μηχανικός Κτησίβιος από την Άσκρα κατασκευάζει ατμοκίνητα μηχανήματα που δουλεύουν με την πίεση του αέρα και ένα υδραυλικό ρολόι που δουλεύει με γρανάζια.
 220 π.Χ. - Ο Ερατοσθένης επινοεί και κατασκευάζει τον μεσολάβο.
 220 π.Χ. - Ο Ερατοσθένης διατυπώνει την μαθηματική διαδικασία που ονομάστηκε «Κόσκινο του Ερατοσθένη»
 212 π.Χ. - Ο Νικομήδης ανακαλύπτει το «Κογχοηδές» και επινοεί ένα όργανο για την κατασκευή του.
 212 π.Χ. - Ο Αρχιμήδης κατασκευάζει πλήθος πολεμικών μηχανών και επί δύο χρόνια αποτρέπει όλες τις προσπάθειες πολιορκίας της πόλης του από τον Ρωμαίο Μάρκελλο.
 210 π.Χ. - Ο Απολλώνιος ο Περγεύς διατυπώνει τις μαθηματικές του εργασίες περί κωνικής τομής και υπολογίζει τον αριθμό π=3.14169.
 210 π.Χ. - Ο Απολλώνιος κατασκευάζει έναν γρήγορο υπολογιστή, το Οκυτόκιον.
 210 π.Χ. - Ο Φίλος από το Βυζάντιο διατυπώνει την αρχή του μοχλού, και τα συγκοινωνούντα αγγεία και κατασκευάζει το «θερμοσκόπιο» ένα πρότυπο του θερμόμετρου. Κατασκευάζει ένα πλήθος από μηχανήματα, και επινοεί το διαφορικό.

Λογοτεχνία και καλές τέχνες 
 300 π.Χ.: Η Αλεξάνδρεια πρωτεύουσα του παγκόσμιου εμπορίου και των Ελληνικών γραμμάτων. Ο Ευκλείδης με το έργο του «Στοιχεία» θεμελειώνει το σύστημα των μαθηματικών. Το ρητό του «όπερ έδει αποδείξαι» συνηθίζεται μέχρι και σήμερα. Στην Αθήνα λειτουργούν φιλοσοφικές σχολές. Επίκουρος. Ο Ζήνων διδάσκει στην Στοά.
 300 π.Χ. - Ο Μεγασθένης συντάσσει ένα οδοιπορικό για το ταξίδι του στην Ινδία, στο οποίο περιγράφει τον πολιτισμό και τα έθιμα της Ινδίας, καθώς και την χλωρίδα και την πανίδα της.
 276 π.Χ. - Ο Άρατος από τους Σολούς της Κιλικίας γράφει το περίφημο διδακτικό έπος «Φαινόμενα» στο οποίο επεξηγεί με απλά λόγια την Αστρονομία, τους αστερισμούς και την πρόγνωση του καιρού.
 264 π.Χ.: Θεαματικές μονομαχίες στην Ρώμη. Αρχίζει να αναπτύσσεται η Ρωμαϊκή λογοτεχνία.
 260 π.Χ.: Ο ιστορικός Τιμαίος από την Ταυρομενία της Σικελίας συντάσσει την ιστορική χρονολογία των Ολυμπιακών αγώνων με τίτλο «Ολυμπιονίκες».
 241 π.Χ. - Ο Ατταίος Α' της Περγάμου φέρνει την τέχνη της επεξεργασίας χρυσού στην Ελλάδα.

Αθλητισμός

Παραπομπές 

 
-97